title: -QOʻSHIMCHA MASHGʻULOT - 9-sinf Informatika va axborot texnologiyalari
text: Shaxsni identifikatsiya qilish uchun har doim ham uning ismini
  bilishingiz shart emas. Shunday boʻlsa-da, sizga u shaxs haqida
  bittadan koʻproq maʼlumot kerak boʻlishi mumkin.
  Namuna:
  Tasavvur qiling, sizga yaqin joyda ismi sizga nomaʼlum
  bir shaxs yashaydi. Har kuni tushdan keyin maktab
  avtobusida kelgan oʻgʻlini qarshi oladigan, qoʻshni
  koʻchada yashovchi baland boʻyli xonimning ismi nima
  ekanini doʻstingizdan soʻrashingiz mumkin.
  Namuna:
  Politsiya ismi va manzili nomaʼlum shaxsni hibsga oldi.
  Uning barmoq izlarini olib, ularni politsiya maʼlumotlar
  bazasidan qidiradi. Agar u avval ham hibsga olingan
  boʻlsa, ismi, manzili va oldingi jinoyati tafsilotlarini ham
  aniqlash mumkin.
  Koʻp hollarda, agar shaxsning ismi, boshqa biror maʼlumot,
  masalan, kasallik tarixi yoki sport faoliyati natijalari bilan
  birgalikda qayd etilgan boʻlsa, bunday ma’lumot uning shaxsini
  aniqlash uchun yetarli hisoblanadi. Maʼlumotlar ism bilan
  bogʻliq boʻlmasa ham, ular yordamida odamning shaxsni
  aniqlash mumkin.
  Ijtimoiy tarmoqlar va himoyalanganlik
  Axborotni boshqalar bilan boʻlishishingiz va fikr-mulohazalar
  yozishingiz mumkin boʻlgan turli
  ijtimoiy tarmoqlar koʻp.
  Fotosuratlar almashishga moʻljallangan maxsus saytlar
  ham bor. Aslida ijtimoiy tarmoqlarning yomon joyi yoʻq,
  lekin ulardan ehtiyotkorlik bilan foydalanilmasa, oʻta jiddiy
  muammolar kelib chiqishi mumkin.
  KALIT SOʻZLAR
  Ijtimoiy tarmoqlar: doʻstlaringiz va oila aʼzolaringiz
  bilan onlayn muloqotda boʻlish hamda siznikiga oʻxshash
  qiziqishlar va xobbiga ega boshqa odamlarni topish imkonini
  beruvchi veb-saytlar yoki xizmat turlari.